**VILJANDI MAAKOND**

**SAAREPEEDI KOOL**

HOOLEKOGU KOOSOLEKU PROTOKOLL

Saarepeedi 09.jaanuar 2025 nr 1-3/25/1

Algus kell 17.30, lõpp kell 18:45

Juhatas: Siim Kanne

Protokollis: Jana Maalmeister

Osa võtsid: Siim Kanne, Kalle Koort, Kristiina Tõkke, Jana Maalmeister, Kädi-Liis Ilves, Kairi Pärenson, Jane Maileht, Ain Sibul

Puudusid: Mirje Reinup, Maru Reinup

Kutsutud: Kerli Kivisild – kooli direktor

**PÄEVAKORD:**

1. Päevakorra kinnitamine
2. Dokumendile „Saarepeedi Kooli kodukord“ arvamuse andmine
3. Jooksvad küsimused ja informatsioon
4. Päevakorra kinnitamine

**KUULATI:** Siim Kanne tutvustas koosoleku päevakorda.

**OTSUS 1.1**: kinnitada Saarepeedi Kooli hoolekogu koosoleku päevakord.

1. Dokumendile „Saarepeedi Kooli kodukord“ arvamuse andmine

**KUULATI:**

* Siim Kanne tegi ettepaneku muuta kodukorra punkti 7.8 sõnastust. Direktor nõustub ettepanekuga.
* Kristiina Tõkke tegi ettepaneku lisada riietuse kohta kodukorda punkt, millega keelata koolis käimine keha paljastavates riietes. Direktor nõustub ettepanekuga.
* Kristiina Tõkke tegi ettepaneku muuta kodukorras punkti, mis reguleerib õpilaste nutiseadme kasutamist koolipäeva jooksul. Direktor nõustub, et lisada kodukorda täiendav sõnastus, kus on kirjas, et õpilane väldib koolipäeva jooksul nutiseadme kasutamist.
* Siim Kanne tegi ettepaneku muuta kodukorra punkti 7.10 sõnastust liikumisõpetuse tunnis osalemise ja tunnitegevuse kohta kui see on seotud õpilase tervisliku seisundiga. Direktor nõustus ettepanekuga.

**OTSUS 2.1**: anda dokumendile „Saarepeedi Kooli kodukord“ positiivne arvamus dokumendi kinnitamiseks.

1. Jooksvad küsimused ja informatsioon

**KUULATI:**

* Ain Sibul küsis, kas hoolekogu liikmetel on koolipidajale küsimusi, millele tema saaks vastata või millega on võimalik omavalitsusel kooli toetada.

Siim Kanne: kas koolipidajal on võimalik tagada, et elektrikatkestuste ajal oleks tagatud koolis õppetöö jätkumine.

Koolipidaja esindaja edastab mure omavalitsusele.

* Kristiina Tõkke küsis, kas on võimalik korraldada koolitusi kooli töötajatele ja lapsevanematele teemadel, mille vastu huvi tuntakse ja mille osas on vajadus (näiteks: Kene Vernik - lapse und ja unevajadust puudutav teema). Antud teema osas viiakse läbi uuring, millisele koolitusele on vajadus, mille osas on vanematel huvi. Koolituse korraldamine sõltub rahalistest vahendistest.
* Siim Kanne palus direktori käest ülevaadet, millised dokumendid vajavad veel esmajärjekorras läbitöötamist ja hoolekogu poolset arvamuse avaldamist. Kerli Kivisild andis vastava ülevaate.

Informatsioon võeti hoolekogu liikmete poolt teatavaks.

Siim Kanne

koosoleku juhataja

/allkirjastatud digitaalselt/

Jana Maalmeister

protokollija

/allkirjastatud digitaalselt/